Trek ’n dun lyntjie so na moontlik aan jou boonste wimperlyn en effens opwaarts by die buitenste hoek van jou oog. Rond jou voorkoms af met ’n paar lae maskara. Die kleur van die omlyner sal nog meer uitstaan teen gitswart wimpers. Vir ’n meer subtiele voorkoms, trek ’n lyntjie met jou helder oogpotlood en skakeer of smeer (smudge) die lyntjie sodat dit sagter lyk.
* Vlootblou, groen en pers skakerings bring die goue spikkels in bruin oë uit en lyk sagter as ’n swart oogomlyner, daarom is dit goeie skakerings om deur die dag te dra.